

REPUBLIKA HRVATSKA

VARAŽDINSKA ŽUPANIJA

 OPĆINA VINICA

OSNOVNA ŠKOLA VINICA

KLASA: 007-04/22-02/1

URBROJ: 2186-142-01-22-02

**ZAPISNIK SJEDNICE ŠKOLSKOG ODBORA**

**(zapisnik sjednice br. 12)**

Sjednica se održala 21. ožujka 2022. putem online sastanka (Zoom) s početkom u 17:00 sati.

Prisutni članovi: Nikolina Siročić, Branimir Štimec, Martina Kapljić, Anja Tot, Maja Krznar Opravdali izostanak: Marijan Mihalić, Vesna Hrnčić

Ostali prisutni: Mirjana Jambriško (ravnateljica), Dragica Žganec (voditeljica računovodstva)

Nakon što je utvrđeno da sjednica ima kvorum, jer je prisutno 5 od 7 članova Školskog odbora, pristupilo se čitanju dnevnog reda sjednice.

Na početku sjednice, predsjednica Školskog odbora predložila je dopunu dnevnog reda koja glasi: 3. Donošenje odluke o davanju suglasnosti za izvršenje proračuna za 2021. godinu

Koju su prisutni članovi prihvatili te jednoglasno utvrdili/prihvatili točke dnevnog reda te on glasi:

1. Izvješće s prethodne sjednice Školskog odbora

2. Donošenje Odluke o raspodjeli rezultata za 2021.godinu

3. Donošenje Odluke o davanju suglasnosti za izvršenje proračuna za 2021. godinu

4. Donošenje Odluke o raspisivanju natječaja za učitelja/icu razredne nastave u produženom boravku, određeno puno radno vrijeme

5. Razno- aktualnosti u Školi, pitanja i odgovori, rasprava o daljnjim zadacima

**Toč.1.**

Na zapisnik 11. sjednice nije bilo primjedbi, te je on jednoglasno usvojen.

**Toč.2.**

Pod drugom točkom dnevnog reda gđa. Dragica Žganec, voditeljica računovodstva upoznaje prisutne članove školskog odbora s raspodjelom rezultata za 2021.godinu. Odluka o raspodjeli sredstava je jednoglasno prihvaćena od strane prisutnih članova Školskog odbora.

**Toč.3.**

Pod drugom točkom dnevnog reda gđa. Dragica Žganec, voditeljica računovodstva upoznaje prisutne članove školskog odbora kako su Škole od 1. siječnja 2022. godine obveznici izrade izvještaja o izvršenju proračuna za 2021. godinu. Prezentirala je izvještaj o izvršenju za 2021., izvršenje prihoda i primitaka / rashoda i izdataka te obrazloženje izvora financiranja. Članovima Školskog odbora navedeni materijali dostavljeni su zajedno s Pozivom na sjednicu te nije bilo dodatnih pitanja. Jednoglasno je donesena Odluka o prihvaćanju tj. davanju suglasnosti za izvršenje proračuna za 2021. godinu.

**Toč.4.**

Pod četvrtom točkom dnevnog reda ravnateljica škole, gđa. Mirjana Jambriško prisutne upoznaje sa trenutnom situacijom u produženom boravku, te potrebom za zapošljavanjem učitelja/ice na radno mjesto u produženom boravku (zbog korištenja porodiljnog i roditeljskog dopusta prethodno zaposlene radnice). Članovi Školskog odbora su suglasni da se raspiše natječaj za popunjavanje spomenutog radnog mjesta (jednoglasno).

**Toč.5.**

Pod petom točkom dnevnog reda gđa. Mirjana Jambriško upoznaje prisutne sa trenutnom situacijom, radovima u školi; obnova fasade u PŠ Ladanje na kojoj je nastala šteta radi nastanka štetnog događaja udara motornog vozila u fasadu, a sredstva su dobivena od osiguranja imovine. Također, zamjena slavina i pisoara u Područnoj školi G. Ladanje koji su dotrajali.

Kao izvannastavna aktivnost provelo se i uređenje dvorišta matične škole. Istaknula je i suradnju sa Srednjom školom Arboretum Opeka, te govorila kako je OŠ Vinica domaćin ERASMUS plus projekta od 4.-8.4.2022. godine te govorila o detaljnoj organizaciji, nužnosti spremnosti na nenadane situacije te izrazila želju da se učitelji i učenici partnerskih zemalja osjećali kod nas što ugodnije.

Sjednica je završila u 17:30.

Zapisničar: Predsjednik Školskog odbora: \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_